Fagskulen Vestland

Fagskulen Vestland er ein norsk offentleg fagskule med  studentar og 200 tilsette (2024). Skulen vart etablert i 2017 som ei samanslåing av Bergen maritime vidaregåande skule og Bergen maritime fagskule, seinare Fagskulen i Hordaland og Bergen tekniske fagskule og Fagskulen i Sogn og Fjordane. Skulen tilbyr høgare yrkesfagleg utdanning.

Studentane ved skulen studerer deltid og samlingsbasert over tre år, eller heiltidsstudium over to år. To år med tekniske studium gir høgare fagskulegrad som fagskuleingeniør, tilsvarande 120 studiepoeng, og eitt år gir fagskulegrad som fagskuleingeniør (60 studiepoeng).  120 studiepoeng frå fagskule kvalifiserer i tillegg til generell studiekompetanse. Studentane vert tatt opp på grunnlag av fullført fagbrev, generell studiekompetanse eller realkompetanse.

Studentane ved Fagskulen Vestland er medlem av Studentsamskipnaden på Vestlandet (Sammen). Fagskulen Vestland er medlem i interesseorganisasjonen for offentlege fagskular, HØY. Det nasjonale ansvaret for offentleg fagskuleutdanning ligg hos Direktoratet for høyere utdanning og kompetanse. Skulen sine utdanningstilbod er underlagt Lov om høgare yrkesfagleg utdanning (fagskoleloven).

mini|Fagskulen Vestland sin hovudadministrasjon ligg i Haugevegen, Nordnes, Bergen. Bygget har tidlegare husa jordmorstudentar, kokke-elevar og maskiniststudentar.

 Historie 
«Sløidskulen» vart oppretta i 1886. I 1889 vart namnet endra til Bergen fagskole. Frå 1945 til 2017 heit skulen Bergen tekniske fagskule, og då han i 2017 vart slått saman med Bergen Maritime Fagskole og vidaregåande skule, tok han namnet Fagskolen i Hordaland. Ved fylkessamanslåinga mellom Hordaland og Sogn og Fjordane, i 2022 vart dei offentlege fagskulane i det nye Vestland fylke slått saman, og skulen fekk namnet Fagskulen Vestland. Hovudadministrasjonen for skulen ligg på Nordnes i Bergen.

 Studiestader 
Per 2024 har Fagskulen Vestland studietilbod fordelt på følgande studiestader: Austevoll, Førde, Hjeltnes, Måløy, Nordnes og Nygård i Bergen, Stord og Voss.

Skulen utviklar studium i tett samarbeid med lokale bedrifter. Aker Solutions Stord samarbeider om studium i maskinteknikk, maskinteknikk med ISO-fag, elektro og robotikk gjennom det som vert kalla Stord-modellen for utdanning. Studentane tar fulltidstudium samstundes som dei jobbar for Aker Solutions.

Skulen har i tillegg kortare utdanningar og kurs utvikla i samarbeid med industri og næringsliv i Vestland. Skulen tilbyr òg kurs som fører til sertifisering, som CETOP 1, 2 og 3 innafor hydraulikk.

 Studietilbod 
 Prosessteknikk
 Maskinteknikk
 Maskinteknikk med ISO
 Elkraft
 Klassisk bygningshandverk
 Robotikk

Kjelder

Denne artikkelen bygger på «Fagskulen Vestland» frå ,  den 23. september 2024.  

 Bakgrunnsstoff 


Kategori:Utdanning i Vestland
Kategori:5°E
Kategori:60°N